**ACTA DE LA REUNIÓ DE LA COMISSIÓ DE QUALITAT**

**Data:** 22 de novembre de 2021

**Hora:** 12:00 h

**Lloc:** Teams

***Assistents:***

|  |  |
| --- | --- |
| Gemma Alías, presidenta |  |
|  | Jaume Bordonau, cap d’estudis del Grau de Geologia  Galderic Lastras, cap d’estudis del Grau de Ciències del Mar  Anna Martí, coordinadora Màster en Geologia i Geofísica de Reservoris  Neus Otero, coordinadora Màster en Recursos Minerals i Riscos Geològics  Enrique Gómez Rivas i Joaquim Farguell, coordinadors Màster en Ciència i Gestió Integral de l’Aigua  M. Dolors López, secretària |

***Ordre del dia:***

1. Lectura i aprovació, si escau, de l’acta de la sessió anterior.
2. Informacions de la presidenta.
3. Planificació dels processos de qualitat en els propers anys
4. Presentació dels membres del CAI del Màster en Ciència i Gestió Integral de l’Aigua i aprovació, si escau
5. Autodiagnosi del SAIQU del centre
6. Torn obert de paraules

***Desenvolupament de la sessió:***

*1.* Lectura de l’acta anterior

S’aprova l’acta del dia 25 d’octubre.

2. Informacions de la presidenta

*2.1. Reunió amb l’Agència de Polítiques i de la Qualitat de la UB (APQUB):* dimarts 9 de novembre l’equip de govern del centre va tenir una reunió virtual amb l’APQUB, presidida per l’Olga Pujolràs, amb motiu de la certificació del SAIQU del centre com a pas previ per l’Acreditació Institucional a la Facultat de Ciències de la Terra. Detalla les 6 dimensions en què s’ha d’estructurar el SAIQU i ens proposa que, per iniciar el procés hem de començar amb l’autodiagnosi (al Onedrive de la comissió es troba a presentació).

2.2 *CPAD i assoliment dels indicadors de qualitat:* ens demanen per al 25 de novembre la dada corresponent a l’indicador 2.1 del contracte programa. Per això, s’ha anat treballant aquestes darreres setmanes amb els i les responsables dels ensenyaments. G. Alías mostra l’estat de les propostes i comenta que algunes encara s’han d’acabar de recollir els resultats, com el % de plans docents que han emprat el llenguatge inclusiu al grau de Geologia, o algunes propostes del màster en CGiA que en aquests moments semblen inabordables, que acabarien desestimant-se. A manca d’aquestes dades, el càlcul de l’indicador se situaria al voltant 80 – 90%. Aquesta informació està recollida a la carpeta de Seguiment 2021 del ODrive.

*2.3. Seminari en línia AQU:* la presidenta comenta que el dia 1 de desembre a les 12 hores, AQU Catalunya imparteix un seminari amb el títol “La implantació de l’acreditació institucional als centres universitaris”.

3. Planificació dels processos de qualitat en els propers anys

La presidenta comparteix el cronograma de tots els processos a dos anys vista (annex), on queda de manifest que l’acreditació del màster en CGiA i l’acreditació de centre haurien d’estar en marxa simultàniament durant el primer semestre de 2022. També comenta que l’acreditació del grau de Geologia s’hauria d’iniciar a finals del 2022, però que segons l’APQUB no es poden dur a terme dos processos alhora i per això l’acreditació quedaria ajornada. Així mateix, posa de manifest que el volum de feina que suposa preparar la certificació del SAIQU requereix un bon suport des de la SED. A manca d’una cap de secretaria a temps complet a la facultat i d’un/a tècnic de qualitat que sovint se’ns ha comunicat des de l’agència que disposaríem, la presidenta proposa per no anar a la certificació planificada per la UB durant el primer semestre del 2022. La comissió debat sobre aquest tema i unànimement es recolza la proposta.

**4.**  Presentació dels membres del CAI del Màster en Ciència i Gestió Integral de l’Aigua i aprovació, si escau*.*

Es proposen les persones següents per formar part del Comité d’Avaluació Intern que ha de preparar l’Autoinforme d’Acreditacio del màster en Ciència i Gestió Integral de l’Aigua:

1. Dr. Enrique Gomez Rivas (Co-coordinador Màster)

2. Dr. Joaquim Farguell (Co-coordinador Màster)

3. Dra. Maria Mercedes Gracenea (especialitat Usos i Tractament de l'Aigua)

4. Dr. José Maria Carmona (especialitat Recursos Hídrics dins del Cicle de l'Aigua)

5. Dr. Frédérique Courant (Maître de Conférences HDR)

6. Sra. Isabel Santías (estudiant de 2n curs)

7. Sra. Dolors López (Cap de la Secretaria i Docència de la facultat)

8. Dra. Eulàlia Masana (Vicedegana Acadèmica)

9. Dra. Gemma Alías (Vicedegana de Qualitat)

**5.** Autodiagnosi del SAIQU del centre

Per donar curs a la petició de l’APQUB de completar el qüestionari d’autodiagnosi del SAIQU del centre, la presidenta comparteix el document en línia i entre tots els membres de la comissió es van responent les preguntes que es plantegen dins de cadascun dels 6 eixos. Les respostes al qüestionari es troben penjat al Onedrive, a la carpeta 05 Acreditació Centre / Doc. Diagnosi SAIQU Centre FCCT

**6.** Torn obert de paraules

*N*o hi ha cap intervenció

**Acords**

1. S’aprova l’acta del 25/10/21
2. S’acorda comunicar a l’APQUB de no iniciar la certificació del SAIQU de centre en els terminis proposats per l’agència
3. S’aprova la composició del CAI del Màster en Ciència i Gestió Integral de l’Aigua

A les 13,40 h, sense cap més tema a tractar, la presidenta aixeca la sessió, de la qual, com a secretària, estenc aquesta acta.

La secretària

Vist i plau

La presidenta

ANNEX

